Gevingåsen tunnel

Gevingåsen tunnel er en jernbanetunnel mellom Hommelvik og Hell på Nordlandsbanen.Andreassen, Bjørn Lønnum: «Gevingåsen tunnel: Etterlengtet togtunnel», Byggeindustrien nr. 10-2011 s. 171 Tunnelen ble tatt i bruk 15. august 2011 og offisielt åpnet 23. august 2011. Byggingen av tunnelen reduserte reisetiden mellom Stjørdal og Trondheim med fire–fem minutter. Kapasiteten på strekningen mellom Hommelvik og Hell ble økt fra 5,4 til 8 tog per time, samtidig som strekningen mellom Hommelvik og Hell stasjoner ble 1 627 meter kortere enn den gamle. En annen positiv konsekvens av tunnelen er at en rasutsatt og vedlikeholdstung strekning kunne legges ned, noe som er sikkerhetsmessig og økonomisk gunstig. Det gamle sporet mellom Muruvik og Hommelvik er fjernet og omgjort til tursti, mens strekningen fra Muruvik i retning Hell opprettholdes som sidespor.Andreassen, Bjørn Lønnum: «Gevingåsen tunnel: Etterlengtet togtunnel», Byggeindustrien nr. 10-2011 s. 173 Over kulverten i Hommelvik er det anlagt en ny rundkjøring på fylkesvei 950.Andreassen, Bjørn Lønnum: «Gevingåsen tunnel: Etterlengtet togtunnel», Byggeindustrien nr. 10-2011 s. 173

 Tekniske data 
Tunnelen er 4 400 meter lang med enkeltspor, og totalt ble det lagt 5 700 meter nytt spor i forbindelse med nybyggingen. Kostnadsrammen var på 677 millioner kroner,Andreassen, Bjørn Lønnum: «Gevingåsen tunnel: Etterlengtet togtunnel», Byggeindustrien nr. 10-2011 s. 173 og det første toget passerte gjennom tunnelen før klokken 6 om morgenen, mandag 15. august 2011.Andreassen, Bjørn Lønnum: «Gevingåsen tunnel: Etterlengtet togtunnel», Byggeindustrien nr. 10-2011 s. 172 Gjennomslag i tunnelen skjedde 12. august 2010. Tunnelen er klargjort for fremtidig elektrifisering av strekningene mellom Trondheim – Steinkjer og Trondheim – Storlien, og dessuten er forberedelser for å kunne drive et tunnelløp parallelt med dette truffet, og kulverten i Hommelvik er bygget slik at det er plass til et spor til.Andreassen, Bjørn Lønnum: «Gevingåsen tunnel: Etterlengtet togtunnel», Byggeindustrien nr. 10-2011 s. 174

Drivingen gav 400 000 kubikkmeter masse som ble brukt av Avinor i forbindelse med utvidelsen av Trondheim Lufthavn, Værnes. Tunnelen krysser 17 meter under Helltunnelen på E6, og det er en rømningsvei mellom tunnelene, en felles rømningsvei, samt to rømningsveier som munner ut i Muruvik.Andreassen, Bjørn Lønnum: «Gevingåsen tunnel: Etterlengtet togtunnel», Byggeindustrien nr. 10-2011 s. 174

Referanser

 Eksterne lenker 
 Jernbaneverkets prosjektside om Gevingåsen tunnel

Kategori:Jernbanetunneler i Norge
Kategori:Jernbanestrekninger i Trøndelag
Kategori:Tunneler i Trøndelag
Kategori:Transport i Malvik
Kategori:2011 i Norge
Kategori:Tunneler åpnet i 2011
Kategori:Jernbanebyggverk i Stjørdal
Kategori:Byggverk i Malvik